CELEX: 32017D2078
Language: et
Date: 2017-11-10 00:00:00
Title: Komisjoni rakendusotsus (EL) 2017/2078, 10. november 2017, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, pärmi β-glükaanide kasutusala (teatavaks tehtud numbri C(2017) 7391 all)

14.11.2017   
               
               
                  ET
               
               
                  Euroopa Liidu Teataja
               
               
                  L 295/77
               
            KOMISJONI RAKENDUSOTSUS (EL) 2017/2078,
      10. november 2017,
      millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, pärmi β-glükaanide kasutusala
      
         
            (teatavaks tehtud numbri C(2017) 7391 all)
         
      
      (Ainult ingliskeelne tekst on autentne)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
      ning arvestades järgmist:
      
                  (1)
               
               
                  Komisjoni rakendusotsusega 2011/762/EL (2) anti vastavalt Euroopa Parlamendi ja nõukogu määrusele (EÜ) nr 258/97 luba pärmi β-glükaanide turuleviimiseks teatavate toitude ja toiduainete, sealhulgas jookide, ning toidulisandite ja meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate uuendkoostisosana.
               
            
                  (2)
               
               
                  25. aprillil 2016 esitas ettevõtja Leiber GmbH Iirimaa pädevale asutusele taotluse laiendada toidu uuendkoostisosa, pärmi β-glükaanide kasutusviise ja piirnorme. Eelkõige taotles ta pärmi β-glükaanide kasutusala laiendamist täiendavatele toidugruppidele ja pärmi β-glükaanide päevaste piirnormide tõstmist selliste toidugruppide puhul, mis on juba lubatud rakendusotsusega 2011/762/EL.
               
            
                  (3)
               
               
                  Iirimaa pädev asutus esitas 7. novembril 2016 esialgse hindamisaruande. Kõnealuses aruandes jõuti järeldusele, et pärmi β-glükaanide kasutusala laiendamine ja kavandatud piirnormide tõstmine vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
               
            
                  (4)
               
               
                  Komisjon edastas esmase hindamisaruande teistele liikmesriikidele 15. novembril 2016.
               
            
                  (5)
               
               
                  Määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul esitas mitu liikmesriiki põhjendatud vastuväiteid. Taotleja muutis hiljem taotlust seoses taotletud toidugruppide ja piirnormidega. Liikmesriigid ja komisjon jäid selle muudatuse ja taotleja esitatud lisaselgitustega rahule.
               
            
                  (6)
               
               
                  Euroopa Parlamendi ja nõukogu direktiivis 2002/46/EÜ (3) on sätestatud nõuded toidulisanditele. Euroopa Parlamendi ja nõukogu määruses (EÜ) nr 1925/2006 (4) on sätestatud nõuded vitamiinide, mineraaltoitainete ja teatud muude ainete toidule lisamise kohta. Euroopa Parlamendi ja nõukogu määruses (EL) nr 609/2013 (5) on sätestatud koostise ja teabe üldnõuded imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta. Kõnealuseid õigusakte võib kohaldada pärmi β-glükaanide suhtes. Seepärast tuleks pärmi β-glükaanide kasutamist lubada, piiramata kõnealuse ja mis tahes muude, määrusega (EÜ) nr 258/97 paralleelselt kehtivate õigusaktide nõuete kohaldamist.
               
            
                  (7)
               
               
                  Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Ilma et see piiraks direktiivi 2002/46/EÜ, määruse (EÜ) nr 1925/2006 ja määruse (EL) nr 609/2013 kohaldamist, võib I lisas kirjeldatud pärmi (Saccharomyces cerevisiae) β-glükaane lasta liidu turule toidu uuendkoostisosana käesoleva otsuse II lisas määratletud otstarbel ja piirnormides.
      Artikkel 2
      Nimetus, mis kantakse käesoleva otsusega lubatud pärmi (Saccharomyces cerevisiae) β-glükaane sisaldavate toiduainete märgistusele, on „pärmi (Saccharomyces cerevisiae) β-glükaanid“.
      Artikkel 3
      Käesolev otsus on adresseeritud ettevõtjale Leiber GmbH, Hafenstraße 24, 49565 Bramsche, Saksamaa.
      
         Brüssel, 10. november 2017
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 43, 14.2.1997, lk 1.
      
         (2)  Komisjoni 24. novembri 2011. aasta rakendusotsus 2011/762/EL, millega antakse luba pärmi β-glükaanide turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (ELT L 313, 26.11.2011, lk 41).
      
         (3)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
      
         (4)  Euroopa Parlamendi ja nõukogu 20. detsembri 2006. aasta määrus (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (ELT L 404, 30.12.2006, lk 26).
      
         (5)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT L 181, 12.6.2013, lk 35).
      
         I LISA
         
            PÄRMI (SACCHAROMYCES CEREVISIAE) β-GLÜKAANIDE NÄITAJAD
         
         
            Kirjeldus
         
         β-glükaanid on keerukad suure molekulmassiga (100–200 kDa) polüsahhariidid, mida leidub paljude pärmseente ja teraviljade rakuseintes. Pärmi β-glükaanide keemiline nimetus on (1–3),(1–6)-β-D-glükaanid.
         β-glükaanid koosnevad β-1-3-sidemega ühendatud glükoosijääkide põhiahelatest, milles moodustunud harud on ühendatud β-1-6-sidemega, ning harudele on β-1-4-sidemetega kinnitunud kitiin ja mannoproteiinid.
         See uuendtoit on pärmseenest Saccharomyces cerevisiae eraldatud äärmiselt puhas (1,3)-(1,6)-β-D-glükaan, mis ei lahustu vees, kuid dispergeerub paljudes vedelates maatriksites.
         
            Pärmi (Saccharomyces cerevisiae) β-glükaanide näitajad
         
         
                     Parameeter
                  
                  
                     Eristusväärtus
                  
               
                     
                        Lahustuvus
                     
                  
                  
                     
                        Ei lahustu vees, kuid dispergeerub paljudes vedelates maatriksites
                     
                  
               
                     Keemilised andmed
                  
               
                     (1,3)-1,6)-β-D-glükaan
                  
                  
                     > 80 %
                  
               
                     Tuhk
                  
                  
                     < 2 %
                  
               
                     Niiskus
                  
                  
                     < 6 %
                  
               
                     Valgusisaldus
                  
                  
                     < 4 %
                  
               
                     Üldrasvasisaldus
                  
                  
                     < 3 %
                  
               
                     Mikrobioloogilised andmed
                  
               
                     Bakterite üldarv
                  
                  
                     < 1 000  CFU/g
                  
               
                     Enterobacteriaceae
                  
                  
                     < 100 CFU/g
                  
               
                     Kolibakterid
                  
                  
                     < 10 CFU/g
                  
               
                     Pärm
                  
                  
                     < 25 CFU/g
                  
               
                     Hallitus
                  
                  
                     < 25 CFU/g
                  
               
                     
                        Salmonella ssp.
                  
                  
                     Ei leidu 25 grammis
                  
               
                     
                        Escherichia coli
                     
                  
                  
                     Ei leidu 1 grammis
                  
               
                     
                        Bacillus cereus
                     
                  
                  
                     < 100 CFU/g
                  
               
                     
                        Staphylococcus aureus
                     
                  
                  
                     Ei leidu 1 grammis
                  
               
                     Raskmetallid
                  
               
                     Plii
                  
                  
                     < 0,2 mg/g
                  
               
                     Arseen
                  
                  
                     < 0,2 mg/g
                  
               
                     Elavhõbe
                  
                  
                     < 0,1 mg/g
                  
               
                     Kaadmium
                  
                  
                     < 0,1 mg/g
                  
               
      
         II LISA
         
            PÄRMI (SACCHAROMYCES CEREVISIAE) β-GLÜKAANIDE LUBATUD KASUTUSVIISID
         
         
                     Toidugrupp
                  
                  
                     Pärmi β-glükaanide piirnormid
                  
               
                     Toidulisandid, nagu on määratletud direktiivis 2002/46/EÜ, välja arvatud imikute ja väikelaste toidulisandid
                  
                  
                     1,275 g päevas üle 12-aastastele lastele ja üldisele täiskasvanud elanikkonnale
                     0,675 g päevas alla 12-aastastele lastele
                  
               
                     Määruses (EL) nr 609/2013 sätestatud kehakaalu alandamiseks ettenähtud päevase toidu asendaja
                  
                  
                     1,275 g päevas
                  
               
                     Määruses (EL) nr 609/2013 sätestatud meditsiinilisel näidustusel kasutamiseks ettenähtud toit, v.a imikute ja väikelaste jaoks meditsiinilisel näidustusel kasutamiseks ettenähtud toit
                  
                  
                     1,275 g päevas
                  
               
                     Joogid, mis põhinevad puuvilja- ja/või köögiviljamahladel, sh mahlakontsentraadid ja dehüdreeritud mahlad
                  
                  
                     1,3 g/kg
                  
               
                     Puuvilja-marjamaitselised joogid
                  
                  
                     0,8 g/kg
                  
               
                     Kakaojoogipulber
                  
                  
                     38,3 g/kg (pulber)
                  
               
                     Teraviljabatoonid
                  
                  
                     6 g/kg
                  
               
                     Hommikuhelbed
                  
                  
                     15,3 g/kg
                  
               
                     Täisteraviljast või suure kiusisaldusega kiiresti valmivad sooja hommikusöögi tooted
                  
                  
                     1,5 g/kg
                  
               
                     Paksud pehmed küpsised
                  
                  
                     2,2 g/kg
                  
               
                     Õhukesed krõbedad küpsised
                  
                  
                     6,7 g/kg
                  
               
                     Piimapõhised joogid
                  
                  
                     3,8 g/kg
                  
               
                     Kääritatud piimatooted
                  
                  
                     3,8 g/kg
                  
               
                     Piimatoodete asendajad
                  
                  
                     3,8 g/kg
                  
               
                     Muud joogid
                  
                  
                     0,8 g/kg (valmisjoogid)
                  
               
                     Piimapulber
                  
                  
                     25,5 g/kg
                  
               
                     Supid ja supisegud
                  
                  
                     0,9 g/kg (valmistoit)
                     1,8 g/kg (kondenseeritud)
                     6,3 g/kg (pulber)
                  
               
                     Šokolaad ja kondiitritooted
                  
                  
                     4 g/kg
                  
               
                     Valgubatoonid ja valgupulbrid
                  
                  
                     19,1 g/kg
                  
               
                     Džemm, marmelaad ning muud puuvilja- ja marjavõided
                  
                  
                     11,3 g/kg